ГОДИШЕН ОТЧЕТЕН ДОКЛАД ЗА ДЕЙНОСТТА НА

 НЧ“ ОТЕЦ ПАИСИЙ-1934“ ,гр.СОФИЯ , кв.СИМЕОНОВО

 ЗА ПЕРИОДА : ЯНУАРИ 2022 г. – ДЕКЕМВРИ 2022 г.

Уважаеми членове на НЧ“Отец Паисий-1934“, днес 15.02.2023г.

ще отчетем дейността на НЧ“Отец Паисий-1934“ за изминалия едногодишен период .

 Първите три месеца от 2022 г. дейността беше зависима от пандемията , обхванала целият свят.За културните институти в цяла България беше време на изпитание и трудности. Читалището затвори репетиционните зали и школи , съобразявайки се с налаганите заповеди на Здравното министерство.

 На 6 март в парка до църквата се проведе празникът

„Поклади“ , или както се нарича „Прошка“. В програмата участваха – женска фолклорна група „Симеоновски напеви“,детска фолклорна група „Лазарица“ и фолклорна формация „Шопски наниз“.Гости на празника бяха – група кукери от гр.Перник.С тяхното участие празникът беше интересен и атрактивен.

 На 16 април – „ Лазаров ден“ читалището организира и подготви 4 групи лазарки , които с хубавите лазарски песни и наричането за здраве и берекет , посещаваха домовете в квартала .

 На 17 април в залата на читалището се проведе празникът „Цветница“със специалното участие на актьора от

Народния театър Васил Драганов.Самодейните читалищни състави , детския танцов състав ,детския фолклорен състав , женската фолклорна група и танова формация „Шопски наниз“ отново зарадваха многобройната публика.

 На 29 и 30 април и на 1 май - три дни женската фолклорна група взе участие във фолклорния фестивал „Веселие в Елена“

Групата беше номинирана с II место в раздела –„фолклорни групи“.

 На 9 май детската фолклорна група участва в празника на Обединена Европа в р-н „Люлин“

 На 1 юни - Детският празник беше организиран с участието на любими герои от приказки – кралица Елза и Кристофър. Децата се наслаждаваха на празника с песни и много игри.

 6 юни – начало на седмицата на духа , посветена на 300 години от рождението на Паисий Хилендарски. На този ден децата от четвърти клас на 64 ОУ в кв.Симеоново участваха в организираната викторина на тема „ Паисий Хилендарски - живот и дело“.

 7 юни – Деца от 64 ОУ се включиха в детска художествена изложба на тема „Историята на България в картини“. На всички участници председателят на читалището раздаде книги за живота и делото на Паисий.

 8 юни – Бяха отчетени резултатите от най- добрите есета на тема „История славянобългарска – гордост и святост „ Най - добрите получиха награди.

 9 юни - Представен беше рецитал на тема : „Славянобългарска история“

10 юни – Среща – разговор с писателката Неда Антонова за романа „Безмълвие“.Ученици от ЧЕУ „Британика“ прочетоха части от романа. Писателката отговори на задаваните въпроси и разказа за интересни моменти около събирането на материали за романа.

 24 юни - Шести фолклорн фетивал „ Билките – дар от природата“.

 Преди изгрев слънце , една група ценители на билките както всяка година набраха билки и направиха големият Еньовски венец , който поставихме на сцената и под него минаваха всички участници във фолклорните състави от гр.София и страната.

 26 юни – На външната сцена на читалището беше прожектиран българският игрален филм „ Калоян“.

 На 13 и 14 юни на наша сцена гостува XXVI международен фолклорен фестивал „Заедно - от любов към танца“ , организиран от р-н „Витоша“

 На 14 юли наши самодейни състави гостуваха на сцената на читалището в кв. Княжево.

 На 19 септември на външната сцена на читалището се проведе юбилеен концерт на женската фолклорна група „Симеоновски напеви“ - 10 години от създаването на групата.

Гостуваха самодейци от с.Бистрица и танцова формация „Астра“. Водещ на празника беше Даниел Спасов. От съюза на

читалището получихме грамота и медал за високи постижения във фолклорното изкуство.

 На 3 октомври открихме новата творческа година с участието на всички самодейни състави ,групи и школи.

 На 1 ноември , по повод Деня на будителите в камерната зала на читалището беше представена книгата на Николай Шиков за историята на кв.Симеоново.Историкът Росен Милев изказа благодарност на автора на книгата за усилието и многогодишният труд при събирането на материали от различни източници.

 На 22 декември в залата на читалището беше организиран Коледен празник с участието на самодейните състави.

 На 24 декември по традиция обичаят „Коледуване“ събра

4 коледарски групи , които обикаляха домовете , пеейки коледарските песни и разнасяйки благата вест за Рождество Христово .

 Такава беше дейността на читалището през изминалата

2022 г.

 Нека да пожелаем ползотворна работа на читалището и през следващия отчетен период.

 Нека читалището в кв.Симеоново да продължи да пази народните традиции , да пази огъня на народното творчество , да съхранява и развива любовта на млади и стари към българската песен , народните танци , хубавата книга ,

 изкуството , стремежа за повече знания и към всичко родно.